
ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 285 (1) 

Διαδικασία παραγωγής κινηματογραφικών ταινιών από 
τους τηλεοπτικούς σταθμούς. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ Α' 137). 

2. Τις διατάξεις του άρθρου 7 του Ν. 1866/1989 
«Ίδρυση Εθνικού Συμβουλίου Ραδιοτηλεοράσεως και πα¬ 
ροχή αδειών για την ίδρυση και λειτουργία τηλεοπτικών 
σταθμών» (ΦΕΚ Α' 222). 

3. Τις διατάξεις του άρθρου 27 του Ν. 2081 /1992 (ΦΕΚ 
Α' 154) και το γεγονός ότι από τις διατάξεις του Διατάγμα¬ 
τος αυτού δεν προκαλείται δαπάνη σε βάρος του κρατικού 
προϋπολογισμού. 

4. Την αριθ. 247/1993 γνωμοδότηση του Συμβουλίου 
της Επικράτειας, μετά από πρόταση των Υπουργών Προε¬ 
δρίας της Κυβέρνησης και Πολιτισμού, αποφασίζουμε: 

1. Συνιστάται στο Υπουργείο Πολιτισμού Επιτροπή 
Ελέγχου εφαρμογής διατάξεων του άρθρου 7 του Ν. 
1866/1989, αποτελούμενη από: 

α. τον Πρόεδρο του Γνωμοδοτικού Συμβουλίου Κιν/φ'ιας 
Υπουργείου Πολιτισμού, ως Πρόεδρο, 
β. ένα διακεκριμένο σκηνοθέτη, 
γ. ένα διευθυντή παραγωγής, 
δ. έναν κριτικό κινηματογράφου, 
ε. έναν εκπρόσωπο της Δ/νσεως Εποπτείας της Γ ενι¬ 
κής Γραμματείας Τύπου και Πληροφοριών, 
στ. έναν εκπρόσωπο από το Ραδιοτηλεοπτικό Σταθμό, η 
περίπτωση του οποίου εξετάζεται κάθε φορά. 

Τα μέλη της επιτροπής αυτής με τους αναπληρωτές 
τους διορίζονται για δύο χρόνια με απόφαση του Υπουρ¬ 
γού Πολιτισμού. 

Ο εκπρόσωπος της Γενικής Γραμματείας Τύπου και 
Πληροφοριών (Γ.Γ.Τ.Π.) ορίζεται από τον Υπουργό Προε¬ 
δρίας της Κυβέρνησης. 

Γραμματέας της Επιτροπής ορίζεται με την ίδια από¬ 
φαση υπάλληλος του Τμήματος Κινηματογράφου του 
ΥΠΠΟ. 

Η Επιτροπή συνέρχεται και λειτουργεί στα γραφεία του 
τμήματος Κινηματογράφου του Υπουργείου Πολιτισμού 
σε τακτική συνεδρίαση μία φορά το μήνα και σε έκτακτη, 

όποτε κρίνει ο πρόεδρος ή το ζητήσουν 3 τουλάχιστον 
μέλη. Η γραμματειακή εξυπηρέτηση της Επιτροπής γίνε¬ 
ται από το προσωπικό του Τμήματος Κινηματογράφου του 
Υπουργείου Πολιτισμού. 

2. Έργο της Επιτροπής είναι ο έλεγχος της εφαρμογής 
της διατάξεως του άρθρου 7 του Ν. 1866/1989 και ειδι¬ 
κότερα: 

α. να εξακριβώνει το ύψος του ποσού, το οποίο κάθε 
εταιρεία τηλεοπτικού σταθμού οφείλει να διαθέτει, κατ’ 
εφαρμογήν του άρθου 7 του Ν. 1866/89. 

β. να χαρακτηρίζει όσες κινηματογραφικές ταινίες πα- 
ράγονται, κατά τη διαδικασία και τον τρόπο του παρόντος, 
ως ταινίες παραχθείσες κατ' εφαρμογήν του άρθρου 7 του 
Ν. 1866/89 και να αποχαρακτηρίζει αυτές στις περιπτώ¬ 
σεις, που εκ των υστέρων διαπιστώνονται παραβάσεις των 
•διατάξεων του παρόντος. 

γ. να ελέγχει αν το προς διάθεσιν ποσόν διετέθη πράγ¬ 
ματι για κινηματογραφικές ταινίες διάρκειας 70-150 λε¬ 
πτών, με υπόθεση και ηθοποιούς, με απαραίτητο προορι¬ 
σμό την προβολή σε κινηματογραφικές αίθουσες. 

δ. να κάνει αναφορές στα αρμόδια προς επιβολήν κυρώ¬ 
σεων όργανα και ειδικά στο Εθνικό Συμβούλιο Ραδιοτηλε- 
οράσεως. 

Άρθρο 2 

1. Ως κινηματογραφικές ταινίες νοούνται αυτές οι 
οποίες πληρούν τους όρους του άρθρου 7 του Ν. 1866/89 
και ανταποκρίνονται στον ορισμό και τα χαρακτηριστικά 
που θέτει ο Ν. 1597/86, όπως τροποποιήθηκε με το άρ¬ 
θρο 29 του Ν. 1876/90. Οι κινηματογραφικές αυτές ται¬ 
νίες (τελική κόπια) πρέπει να ενσωματώνονται σε υλικό 
υπόστρωμα εκμετάλλευσης (φιλμ 35 μμ) και ο προϋπολο¬ 
γισμός τους να συμπεριλαμβάνει ειδικό κονδύλι, το οποίο 
θα προορίζεται για την καλλιτεχνική και εμπορική προώ¬ 
θηση της ταινίας. 

2. Οι παραγόμενες κατ’ εφαρμογήν του Ν. 1866/89 και 
του Διατάγματος αυτού κινηματογραφικές ταινίες δεν επι¬ 
τρέπεται να μεταδοθούν εντός Ελλάδος τηλεοπτικά, κα¬ 
λωδιακά ή δορυφορικά, πριν την πάροδο 12 μηνών από 
την πρώτη προβολή τους σε κινηματογραφική αίθουσα, 
μέσα από το δίκτυο εμπορικής διανομής των ταινιών. Επι¬ 
τρέπεται η εκτός Ελλάδος μετάδοση τηλεοπτικά και κα¬ 
λωδιακά όχι όμως και δορυφορικά. 

Σε περίπτωση παράβασης της διάταξης αυτής, η Επι¬ 
τροπή αποχαρακτηρίζει την ταινία ως παραχθείσα κατ’ 
εφαρμογήν του άρθρου 7 του Ν. 1866/89 και το ποσό 
συμμετοχής της εταιρείας τηλεοπτικών σταθμών στην πα¬ 
ραγωγή της συγκεκριμένης ταινίας δεν θεωρείται ότι δια¬ 
τέθηκε σε εφαρμογή του άρθρου 7 του Ν. 1866/89 και 
συνεπώς πρέπει να διατεθεί το ποσό αυτό για την παρα¬ 
γωγή άλλης κινηματογραφικής ταινίας, σύμφωνα με την 
διαδικασία του Διατάγματος αυτού. 

Άρθρο 3 

1. Το ακριβές ποσό, το οποίο κάθε εταιρεία τηλεοπτι¬ 
κών σταθμών οφείλει να διαθέτει κάθε χρόνο, κατ’ εφαρ¬ 
μογή του άρθρου 7 του Ν. 1866/1989, υπολογίζεται από 
την Επιτροπή, σε συνεργασία με την αρμόδια υπηρεσία 
εποπτείας του Υπουργείου Πολιτισμού, με τους ελεγκτές 
κάθε εταιρείας, καθώς και εάν παρίσταται ανάγκη με ένα 
λογιστή του Σώματος Ορκωτών Λογιστών. Ο υπολογισμός 
αυτός γίνεται με βάση τους δημοσιευόμενους Ετήσιους 
Ισολογισμούς κάθε εταιρείας, για τη χρήση του προηγού¬ 


μενου έτους και πρέπει να έχει ολοκληρωθεί μέσα 30 ημέ¬ 
ρες από τη δημοσίευση αυτή. Τα ακριβή ποσά που προκύ¬ 
πτουν από τον υπολογισμό αυτό, αναγράφονται σε ειδική 
έκθεση της επιτροπής, η οποία δημοσιεύεται σε 3 τουλά¬ 
χιστον εφημερίδες με ημερήσια κυκλοφορία και κοινο¬ 
ποιείται στις ενδιαφερόμενες εταιρείες τηλεοπτικών 
σταθμών. 

2. Οι εταιρείες τηλεοπτικών σταθμών καταθέτουν στη 
Γραμματεία της Επιτροπής 5 αντίγραφα του σεναρίου της 
προς παραγωγή ταινίας, προϋπολογισμό και κατάσταση 
βασικών συντελεστών. Μέσα σε 30 ημέρες από την κατά¬ 
θεση αυτή, η επιτροπή οφείλει να κάνει έναν προκαταρ¬ 
κτικό έλεγχο της συνδρομής των προϋποθέσεων του Νό¬ 
μου και να κοινοποιήσει εγγράφως στην ενδιαφερόμενη 
εταιρεία τηλεοπτικών σταθμών ότι πληρούνται ή όχι οι 
προϋποθέσεις του Νόμου. 

3. Μετά την ολοκλήρωση της παραγωγής μιας κινημα¬ 
τογραφικής ταινίας για την οποία υπάρχει έγκριση της 
προηγούμενης παραγράφου, η συμμετέχουσα σ’ αυτήν 
εταιρεία τηλεοπτικών σταθμών, καταθέτει στην επιτροπή 
όλα τα στοιχεία που τυχόν θα ζητηθούν από αυτή, προκει- 
μένου να διαπιστωθεί εάν τηρήθηκαν οι όροι παραγωγής 
της ταινίας, όπως έχουν προεγκριθεί. 

Άρθρο 4 

1. Οι εταιρείες τηλεοπτικών σταθμών υποχρεούνται να 
έχουν διαθέσει εφ’ άπαξ ή τμηματικά το ποσό το οποίο 
έχει υπολογίσει η επιτροπή βάσει του Νόμου, μέσα σε 18 
μήνες από τη δημοσίευση του Ετήσιου Ισολογισμού τους, 
για κινηματογραφικές ταινίες που η επιτροπή έχει προε- 
γκρίνει. 

2. Η Επιτροπή ελέγχει με κάθε νόμιμο μέσο και τρόπο, 
εάν η εταιρεία τηλεοπτικών σταθμών διέθεσε πραγματικά 
το ποσό που υπολογίστηκε. Ειδικότερα μπορεί να ορίσει 
ένα λογιστή του Σώματος Ορκωτών Λογιστών, ο οποίος θα 
προβεί για λογαριασμό της σε έλεγχο βιβλίων και παρα¬ 
στατικών στοιχείων της ταινίας, που κρατούνται από την 
ίδια εταιρεία, εφόσον η εταιρεία είναι παραγωγός ή από 
τρίτον σε περίπτωση συμπαραγωγής. 

Τυχόν άρνηση από την εταιρεία ή τον τρίτο, να επιτρέ¬ 
ψει τον έλεγχο αυτόν, επιφέρει αυτομάτως τον μη χαρα¬ 
κτηρισμό της ταινίας, ως παραχθείσης κατά εφαρμογή του 
άρθρου 7 του Ν. 1866/1989. 

3. Σε περίπτωση μη διάθεσης όλου ή μέρους του ποσού, 
που οι εταιρείες τηλεοπτικών σταθμών υποχρεούνται να 
διαθέσουν σύμφωνα με το άρθρο 7 του Ν. 1866/89 και με 
τον τρόπο και τη διαδικασία του παρόντος, η επιτροπή με¬ 
ριμνά και αποστέλλει στις παραβαίνουσες το Νόμο εται¬ 
ρείες, πλήρη φάκελο των προς παραγωγή κινηματογραφι¬ 
κών ταινιών του Ελληνικού Κέντρου Κινηματογράφου 
(Ε.Κ.Κ.) και τις καλεί να επιλέξουν μέσα σε 30 ημέρες, σε 
ποιά ή ποιές από αυτές θα ήθελαν να συμμετάσχουν. Αν 
παρέλθει άπρακτη η προθεσμία αυτή οι εταιρείες τηλεο¬ 
πτικών σταθμών υποχρεούνται να συμμετάσχουν μέχρι το 
ύψος του ποσού που οφείλουν και με ίδιο ποσοστό, σε 
όλες τις προς παραγωγή ταινίες του Ελληνικού Κέντρου 
Κινηματογράφου (Ε.Κ.Κ.), επί των οποίων αποκτούν και 
τα ανάλογα δικαιώματα ως συμπαραγωγοί. 

Σε περίπτωση που οι εταιρείες τηλεοπτικών σταθμών 
αρνηθούν ή αμελήσουν να διαθέσουν το ποσό που οφεί¬ 
λουν για παραγωγή ή συμπαραγωγή ταινιών, τότε η επι¬ 
τροπή, μετά την εκπνοή της προθεσμίας που ορίζεται 
στην παρ. 1 του άρθρου αυτού, ζητά από το Εθνικό Συμ- 

βούλιο Ραδιοτηλεόρασης, την επιβολή κυρώσεων, σύμ¬ 
φωνα με την παρ. 3 του άρθρου 3 του Ν. 1866/89. 

Αρθρο 5 

Η πρώτη έκθεση της Επιτροπής σχετικά με το ύψος του 
οφειλομένου προς διάθεση ποσού, από κάθε εταιρεία 
πρέπει να γίνει μέσα σε 30 ημέρες από τη δημοσίευση του 
Ετήσιου Ισολογισμού κάθε εταιρείας τηλεοπτικού σταθ¬ 
μού για τη χρήση του 1992. 

Στην Υπουργό Πολιτισμού αναθέτουμε τη δημοσίευση 
και εκτέλεση του Διατάγματος αυτού. 

Μύκονος, 19 Ιουλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΠΟΛΙΤΙΣΜΟΥ 

Σ. ΚΟΥΒΕΛΑΣ θ. Μ ΠΑΚΟ ΓΙΑΝΝΗ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 286 (2) 

Ρύθμιση θεμάτων προέλευσης και εκπαίδευσης του αστυ¬ 
νομικού προσωπικού του Υπουργείου Δημόσιας Τάξης 

κατά τροποποίηση των Π.Δ. 496/1987 (Α’ 229) και 

Π.Δ. 585/1985 (Α’ 205). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1, εδάφ. ζ’ και η’ 
του Ν. 1481/1984 «Οργανισμός Υπουργείου Δημόσιας 
Τάξης» (Α’ 152), όπως αντικαταστάθηκε με το άρθρο 1 
παρ. 1 του Ν. 1590/1986 (Α’ 49). 

2. Τις διατάξεις του Π.Δ. 137/1986 «Συγκρότηση της 
Γενικής Γραμματείας Δημόσιας Τάξης σε Υπουργείο Δη¬ 
μόσιας Τάξης» (Α’ 151). 

3. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α’ 137), το οποίο 
προστέθηκε με το άρθρο 27 του Ν. 2081 /1992 (Α’ 154). 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού κατά το τρέχον οικονομικό έτος. Για 
κάθε ένα από τα επόμενα έτη προκαλείται δαπάνη ύψους 
14.000.000 δραχμών, η οποία θα προβλέπεται και θα κα¬ 
λύπτεται από τις αντίστοιχες πιστώσεις των Κ.Α.Ε. 0515, 
0721,1111 και 1112 των κατ’ έτος προϋπολογισμών εξό¬ 
δων Ελληνικής Αστυνομίας. 

5. Την υπ’ αριθ. 494/1993 γνωμοδότηση του Συμβου¬ 
λίου της Επικράτειας, ύστερα από πρόταση του Υπουργού 
Δημόσιας Τάξης, αποφασίζουμε: 

Αρθρο 1 

Η παρ. 1 του άρθρου 3 του Π.Δ. 496/1987 αντικαθίστα¬ 
ται ως εξής: 

«1.0 αριθμός των κατατασσομένων κάθε φορά στην 
Ελληνική Αστυνομία καθορίζεται με απόφαση του Αρχη¬ 
γού της Ελληνικής Αστυνομίας, με βάση τα κενά που 
υπάρχουν στο σύνολο της οργανικής δύναμης του αστυνο¬ 
μικού προσωπικού γενικών καθηκόντων του Σώματος 
κατά τη χρονολογία της αποφοίτησής τους από τη Σχολή 
Αστυφυλάκων. Από τον αριθμό αυτό ποσοστό 10% καλύ¬ 
πτεται από τις ειδικές κατηγορίες του άρθρου 42 του Ν. 
1481/1984. 

Η απόφαση εκδίδεται υποχρεωτικά πριν από την προκή¬ 
ρυξη της κατάταξης. 


Αύξηση του αριθμού των κατατασσομένων δεν επιτρέ¬ 
πεται μετά την έκδοση των αποτελεσμάτων (άρθρο 41 
παρ. 8 του Ν. 1481/1984)». 

Άρθρο 2 

Η παρ. 3 του άρθρου 5 του Π.Δ. 496/1987, αντικαθί¬ 
σταται ως εξής: 

«3. Οι Υπηρεσίες του εδαφίου δ’ της προηγουμένης πα¬ 
ραγράφου ελέγχουν τα δικαιολογητικά, μεριμνούν για τη 
συμπλήρωση ή διόρθωση τυχόν ελλείψεων και σφαλμά¬ 
των και διαβιβάζουν αυτά στις αρμόδιες για τη διενέργεια 
των εξετάσεων Υπηρεσίες του άρθρου 7, παρ. 8 του πα¬ 
ρόντος». 

Άρθρο 3 

Το άρθρο 7 του Π.Δ. 496/1987, όπως αντικαταστάθηκε 
με το άρθρο 1 παρ. 2 του Π.Δ. 136/1991 (Α’ 55), αντικαθί¬ 
σταται ως εξής: 

"Άρθρο 7 

Εισιτήριες εξετάσεις 

1. Οι υποψήφιοι υποβάλλονται σε γραπτές εξετάσεις 
στα ακόλουθα μαθήματα: 

α) Ελληνικά (Έκθεση Ιδεών). 

β) Ιστορία. 

γ) Γεωγραφία. 

δ) Αγωγή του Πολίτη. 

ε) Πρακτική Αριθμητική. 

στ) Ξένες Γλώσσες (προαιρετικά). 

2. Η διάρκεια εξέτασης κάθε μαθήματος ορίζεται σε μία 
ώρα από το τέλος της υπαγόρευσης του θέματος στους 
υποψηφίους. 

3. Η ύλη των μαθημάτων των περ. β’, γ’, δ’ και ε’ της παρ. 
1 ^ου παρόντος άρθρου καθορίζεται με την προκήρυξη 
κατάταξης και περιλαμβάνει στο μάθημα της Ιστορίας, 
επιλεγμένα κεφάλαια από την Αρχαία, Βυζαντινή και Νεο¬ 
ελληνική Ιστορία, στο μάθημα της Γεωγραφίας, τη Γεω¬ 
γραφία της Ελλάδος και στοιχεία της Γεωγραφίας της Ευ¬ 
ρώπης και στο μάθημα της Αγωγής του Πολίτη, την ύλη 
που διδάσκεται στο ομώνυμο βιβλίο της Γ’ Λυκείου. 

4. Για κάθε μάθημα δίδεται μόνο ένα θέμα από μία ή πε¬ 
ρισσότερες ερωτήσεις, τις οποίες οι υποψήφιοι υποχρε- 
ούνται να αναπτύξουν. 

5. Στο μάθημα των Ελληνικών (Έκθεση Ιδεών) δίδεται 
για ανάπτυξη ένα ζήτημα που αναφέρεται σε γενικό θέμα 
με περιληπτικό τίτλο. Για τη βαθμολογία του μαθήματος 
αυτού λαμβάνεται ιδιαίτερα υπόψη η ευρύτητα των γνώ¬ 
σεων, η ορθή και ακριβής διατύπωση των ιδεών, η καλλι¬ 
γραφία, η ορθογραφία και η σύνταξη. 

6. Στο μάθημα των ξένων Γλωσσών η εξέταση γίνεται 
στις Γλώσσες Αγγλική, Γαλλική και Γερμανική και περιλαμ¬ 
βάνει: 

α) Έκθεση επί ενός θέματος, το περιεχόμενο του 
οποίου μπορεί να είναι αφηγηματικό ή περιγραφή ή διάλο¬ 
γος. Χρόνος ανάπτυξης της έκθεσης 40’ λεπτά της ώρας. 

β) Απόδοση προτάσεων με διαφορετικό τρόπο. Δίδονται 
στους υποψηφίους πέντε (5) προτάσεις στην ξένη 
γλώσσα και ζητείται απ' αυτούς να σχηματίσουν νέες αντί¬ 
στοιχες προτάσεις με το ίδιο νόημα, για τις οποίες δίδο¬ 
νται οι αρχικές λέξεις (μία έως τρεις). Χρόνος για απά¬ 
ντηση 20’ λεπτά της ώρας. 

7. Η βαθμολογία σε όλα τα μαθήματα με ακέραιους 
αριθμούς από 0 - 20. 

8. Οι εξετάσεις διενεργούνται: 

α) Στην έδρα της Σχολής Αστυφυλάκων για τους υποψη¬ 
φίους που κατέθεσαν τα δικαιολογητικά στις Υπηρεσίες 
της Γενικής Αστυνομικής Διεύθυνσης Αττικής και των 
Αστυνομικών Διευθύνσεων που υπάγονται στην Δ' Γενική 
Επιθεώρηση Αστυνομίας και στην Επιθεώρηση Αστυνο¬ 
μίας Νοτίου Αιγαίου. 

β) Στην έδρα της Γενικής Αστυνομικής Διεύθυνσης 
Θεσσαλονίκης για τους υποψηφίους που κατέθεσαν τα 
δικαιολογητικά στις Υπηρεσίες και στις Υπηρεσίες των 
Αστυνομικών Διευθύνσεων που υπάγονται στην Α' Γ ενική 
Επιθεώρηση Αστυνομίας. 

γ) Στην έδρα του Παραρτήματος της Σχολής Αστυφυλά¬ 
κων Ρεθύμνου για τους υποψηφίους που κατέθεσαν τα δι- 
καιολογητικά στις υπηρεσίες των Αστυνομικών Διευθύν¬ 
σεων της Επιθεώρησης Αστυνομίας Κρήτης και 

δ) Στις έδρες των Β* και Γ Γ ενικών Επιθεωρήσεων αντί¬ 
στοιχα για τους υποψηφίους που κατέθεσαν τα δικαιολο- 
γητικά στις Υπηρεσίες των Αστυνομικών Διευθύνσεων 
που υπάγονται σ’ αυτές. 

9. Με απόφαση του Αρχηγού της Ελληνικής Αστυνομίας 
συγκροτούνται στη Σχολή Αστυφυλάκων μία ή περισσότε¬ 
ρες εξεταστικές επιτροπές για κάθε εξεταζόμενο μά¬ 
θημα, ανάλογα με τον αριθμό των εξεταζομένων υποψη¬ 
φίων. Σε περίπτωση ορισμού περισσοτέρων επιτροπών, τα 
γραπτά, για τον έλεγχο και βαθμολόγηση, κατανέμονται 
ισομερώς μεταξύ του και κάθε γραπτό βαθμολογείται από 
μία επιτροπή. Με την απόφαση ορισμού των επιτροπών 
ορίζεται η επιτροπή που θα είναι υπεύθυνη για την εξα¬ 
γωγή των προς εξέταση θεμάτων, την κλήρωσή τους, την 
ορθή μεταβίβαση του κληρωθέντος θέματος στα λοιπά 
εξεταστικά κέντρα, την επίλυση των διαφόρων αποριών 
των διαγωνιζομένων και το κανονικό της εν γένει διενέρ¬ 
γειας του διαγωνισμού. Η Επιτροπή αυτή παρΐσταται σ’ 
όλη τη διάρκεια του εξεταζομένου στην Αθήνα μαθήμα¬ 
τος. 

10. Οι εξεταστικές επιτροπές αποτελούνται: 

α) Για τα μαθήματα των Ελληνικών, της Ιστορίας, της 
Γεωγραφίας και της Αγωγής του Πολίτη, από ένα Αστυνο¬ 
μικό Υποδιευθυντή, ως Πρόεδρο, από ένα Αστυνόμο Α' ή 
Β' και ένα φιλόλογο, ως μέλη. 

β) Για το μάθημα της Πρακτικής Αριθμητικής, από ένα 
Αστυνομικό Υποδιευθυντή, ως Πρόεδρο και από ένα 
Αστυνόμο Α’ ή Β’ και ένα καθηγητή μαθηματικών, ως μέλη. 

γ) Για τις ξένες γλώσσες, από δύο αξιωματικούς της Ελ¬ 
ληνικής Αστυνομίας, κατόχους της εξεταζόμενης γλώσ¬ 
σας, εκ των οποίων ο αρχαιότερος ασκεί καθήκοντα Προ¬ 
έδρου, και ένα καθηγητή της οικείας γλώσσας, πτυχιούχο 
αντίστοιχης πανεπιστημιακής σχολής. 

11. Για τα καθήκοντα των εξεταστικών επιτροπών έχουν 
ανάλογη εφαρμογή οι διατάξεις του άρθρου 27 παρ. 5 του 
παρόντος Προεδρικού Διατάγματος, όπως τροποποιή¬ 
θηκε με το άρθρο 30 του Π.Δ. 80/1993 (Α’ 35). 

12. Για τον τρόπο διενέργειας των εξετάσεων και ειδι¬ 
κότερα την κατανομή των υποψηφίων στις αίθουσες, τους 
επόπτες των εξετάσεων, τους επιτηρητές και τα καθήκο¬ 
ντα αυτών, τη σύνταξη των θεμάτων, τη διανομή της γρα¬ 
φικής ύλης, την κλήρωση των θεμάτων, τις υποχρεώσεις 
των υποψηφίων, τις ενστάσεις - αναθεωρήσεις και τη 
βαθμολογία των γραπτών εφαρμόζονται ανάλογα οι διατά¬ 
ξεις των άρθρων 26, 28, 29, 30, 31,32, 33, 34 και 35 του 
παρόντος Διατάγματος, όπως ισχύουν κάθε φορά, με τη 


διαφορά ότι επόπτες των εξετάσεων που διενεργούνται 
στις έδρες των Γενικών Επιθεωρήσεων Αστυνομίας ορίζο¬ 
νται οι διευθυντές των Αστυνομικών Διευθύνσεων της 
έδρας εκάστης των Γ ενικών Επιθεωρήσεων, οι οποίοι ορί¬ 
ζουν και τις αίθουσες των διενεργουμένων στην έδρα τους 
εξετάσεων και τους επιτηρητές αυτών». 

Άρθρο 4 

Το άρθρο 8 του Π.Δ. 496/1987, όπως αντικαταστάθηκε 
με το άρθρο 1 παρ. 3 του Π.Δ. 136/1991 (Α’ 55), αντικαθί¬ 
σταται ως εξής: 

"Άρθρο 8 

Αποκάλυψη γραπτών - Σύνταξη και κύρωση πινάκων απο¬ 
τελεσμάτων 

1. Για την αποκάλυψη των γραπτών και την εξαγωγή των 
αποτελεσμάτων εφαρμόζονται ανάλογα οι διατάξεις του 
άρθρου 36 παρ. 1 - 4 και 6 του παρόντος Διατάγματος, 
όπως τροποποιήθηκε με το άρθρο 33 του Π.Δ. 80/1993, 
με τη διαφορά ότι συντάσσονται οι ακόλουθοι ονομαστικοί 
πίνακες, στους οποίους εμφαίνεται ο βαθμός κάθε μαθή¬ 
ματος και ο γενικός βαθμός εκάστου υποψηφίου: 

α) Επιτυχόντων κατά σειρά επιτυχίας. 

β) Αποτυχόντων κατ’ αλφαβητική σειρά. 

2. Σε περίπτωση που ισοβαθμούν δύο ή περισσότεροι 
υποψήφιοι, προηγούνται στη σειρά επιτυχίας οι έχοντες 
υψηλότερη βαθμολογία κατά μάθημα διαδοχικά με τη 
σειρά που αναγράφονται στο άρθρο 7 παρ. 1 του παρό¬ 
ντος. Αν και πάλι προκύπτει ισοβαθμία, η σειρά καθορίζε¬ 
ται με κλήρωση που διενεργεί η Επιτροπή αποκάλυψης, 
για την οποία συντάσσεται σχετικό πρακτικό. 

3. Αν οι επιτυχόντες, που ανήκουν στις ειδικές κατηγο¬ 
ρίες του άρθρου 3 παρ. 1 του παρόντος, δεν καλύπτουν το 
καθορισμένο ποσοστό, ο αριθμός που υπολείπεται συ¬ 
μπληρώνεται από υποψηφίους της γενικής κατηγορίας. 

4. Ο πίνακας επιτυχόντων ισχύει επί ένα έτος από της 
κυρώσεώς του. Μέχρι της λήξεως της ισχύος του πίνακα 
επιτυχόντων τα γραπτά των υποψηφίων φυλάσσονται από 
τη Σχολή Αστυφυλάκων. 

Άρθρο 5 

Το άρθρο 9 του Π.Δ. 496/1987 αντικαθίσταται ως εξής: 

"Άρθρο 9 

Λοιπές εξετάσεις - Δακτυλογράφηση 

1. Οι υποψήφιοι που περιλαμβάνονται στον κυρωμένο 
πίνακα επιτυχόντων καλούνται, κατά σειρά επιτυχίας και 
σε αριθμό ίσο με τον αριθμό που καθορίζεται στην προκή¬ 
ρυξη, με διαταγή του Αρχηγού της Ελληνικής Αστυνομίας, 
να προσέλουν μέσα σε ορισμένες προθεσμίες στη Σχολή 
Αστυφυλάκων για την εξέταση: 

α) Των σωματικών προσόντων και των διανοητικών και 
ψυχικών ικανοτήτων τους. 

β) Της καταλληλότητας αυτών από υγειονομικής πλευ¬ 
ράς, σύμφωνα με τις διατάξεις των άρθρων 52 και 53 του 
Π.Δ. 584/1985 (Α’ 204). 

2. Οι Υπηρεσίες της παραγράφου 1 του άρθρου 5 του 
παρόντος, με την κοινοποίηση της παραπάνω διαταγής 
του Αρχηγού στους επιτυχόντες, προβαίνουν στη δακτυ- 
λοσκόπηση αυτών, υποβάλλουν τα δακτυλοσκοπικά δελ¬ 
τία σε δύο αντίτυπα στην Διεύθυνση Εγκληματολογιών 
Ερευνών και κοινοποιούν την υποβλητική αναφορά τους 
στις Υπηρεσίες κατάταξης της παραγράφου 2 του άρθρου 

10 του παρόντος. Η Διεύθυνση Εγκληματολογιών Ερευ¬ 
νών αποστέλλει απευθείας τις απαντήσεις της στις Υπη¬ 
ρεσίες κατάταξης, οι οποίες τις επισυνάπτουν στα λοιπά 
δικαιολογητικά. 

3. Για την εξέταση των σωματικών προσόντων και των 
διανοητικών και ψυχικών ικανοτήτων των υποψηφίων συ¬ 
γκροτούνται με απόφαση του Αρχηγού της Ελληνικής 
Αστυνομίας τριμελή συμβούλια επιλογής, που αποτελού¬ 
νται από ένα Αστυνομικό Υποδιευθυντή, ως Πρόεδρο, και 
δύο Αστυνόμους Α’ ή Β\ ως μέλη. Ως γραμματέας ορίζεται 
κατώτερος αξιωματικός. Με την ίδια απόφαση ορίζονται 
ονομαστικά τα τακτικά και αναπληρωματικά μέλη των συμ¬ 
βουλίων, οι γραμματείς αυτών, η ημερομηνία έναρξης και 
λήξης των εργασιών τους και κάθε άλλη αναγκαία λεπτο¬ 
μέρεια». 

4. Για τον έλεγχο των σωματικών προσόντων των υπο¬ 
ψηφίων εκτιμάται: 

α) Η γενική εμφάνιση και παράστασή τους (αρτιμέλεια, 
διάπλαση, κ.λπ.). 

β) Η αθλητική τους επίδοση, για την εξακρίβωση της 
οποίας οι υποψήφιοι υποβάλλονται στα εξής αγωνί¬ 
σματα: 

(1) ’Αλμα σε μήκος τουλάχιστον 3,5 μ. για τους άνδρες 
και 2,5 μ. για τις γυναίκες (τρεις προσπάθειες). 

(2) Δρόμος 1.000 μέτρων για τους άνδρες και 800 μέ¬ 
τρων για τις γυναίκες μέσα σε χρόνο 4’ και 20” (μία προ¬ 
σπάθεια). 

5. Για την εξακρίβωση των διανοητικών και ψυχικών ικα¬ 
νοτήτων, οι υποψήφιοι εξετάζονται γραπτά και προφορικά 
ως εξής: 

α) Γραπτά: 

Τίθενται στους υποψηφίους καθ’ υπαγόρευση δεκαπέ¬ 
ντε (15) ερωτήσεις, που επιλέγει το Συμβούλιο από πίνακα 
δοκιμασιών (Τ8Τ3), τον οποίο καταρτίζει η Διεύθυνση 
Αστυνομικού Προσωπικού του Υπουργείου Δημόσιας Τά¬ 
ξης και αφήνεται χρόνος ΙΟ’ λεπτών για την απάντησή 
τους. 

Με την εξέταση αυτή ερευνάται κυρίως η νοημοσύνη, η 
παρατηρητικότητα και η κρίση. 

β) Προφορικά: 

Οι υποψήφιοι καλούνται ενώπιον των Συμβουλίων ομα¬ 
δικά ή ατομικά κατά την κρίση τους και τίθεται σ’ αυτούς 
ένα θέμα για συζήτηση ή στον καθένα μία ή περισσότερες 
ερωτήσεις. 

5. Με βάση τα αποτελέσματα των ανωτέρω εξετάσεων 
το Συμβούλιο αποφαίνεται με απόφασή του, που λαμβάνε- 
ται με απλή πλειοψηφία, για την καταλληλότητα ή μη των 
υποψηφίων, χωρίς να του βαθμολογεί, και συντάσσει πί¬ 
νακες καταλλήλων και ακαταλλήλων προς κατάταξη, οι 
οποίοι υποβάλλονται στον Αρχηγό της Ελληνικής Αστυνο¬ 
μίας προς κύρωση. 

Άρθρο 6 

1. Η παρ. 1 του άρθρου 10 του Π.Δ. 496/1987 αντικαθί¬ 
σταται ως εξής: 

«1. Οι υποψήφιοι που περιλαμβάνονται στον κυρωμένο 
πίνακα καταλλήλων προς κατάταξη και κρίνονται ικανοί 
από τις υγειονομικές επιτροπές κατάταξης, κατατάσσο¬ 
νται στην Ελληνική Αστυνομία, ως δόκιμοι αστυφύλακες, 
με ονομαστική διαταγή του Αρχηγού της Ελληνικής Αστυ¬ 
νομίας, αφού δώσουν τον προβλεπόμενο όρκο». 

2. Το άρθρο 87 του ίδιου ως άνω Διατάγματος αντικαθί¬ 
σταται ως εξής: 

«Οι εξερχόμενοι των οικείων Σχολών Αστυφύλακες, Αρ- 


χιφύλακες και Υπαστυνόμοι Β’ τοποθετούνται υποχρεω¬ 
τικά, οι μεν πρώτοι για δύο τουλάχιστον έτη σε Υπηρεσίες 
των Γενικών Αστυνομικών Δ/νσεων Αττικής και Θεσσαλο¬ 
νίκης, οι δε λοιποί για ένα τουλάχιστον έτος σε Αστυνομι¬ 
κούς Σταθμούς ή Αστυνομικά Τμήματα. Αρχιφύλακες και 
Υπαστυνόμοι Β' σε ποσοστό 5% των εξερχομένων από την 
οικεία Σχολή, που προηγούνται στη σειρά επιτυχίας, τοπο¬ 
θετούνται στους Αστυνομικούς Σταθμούς ή Αστυνομικά 
Τμήματα της προτιμήσεώς τους». 

Άρθρο 7 

Οι παράγραφοι 2 και 3 του άρθρου 11 του Π.Δ. 80/1993 
(Α’ 35) αντικαθίστανται ως εξής: 

«2. Στο Τμήμα Μετεκπαίδευσης Αξιωματικών λειτουρ¬ 
γούν Σεμινάρια Μετεκπαίδευσης, με διαταγή του Αρχηγού 
της Ελληνικής Αστυνομίας, στην οποία καθορίζονται η 
διάρκεια λειτουργίας τους, το αντικείμενο της μετεκπαί¬ 
δευσης, το μετεκπαιδευόμενο προσωπικό και κάθε άλλη 
αναγκαία λεπτομέρεια». 

«3. Οι αξιωματικοί της Ελληνικής Αστυνομίας από το 
βαθμό του Υπαστυνόμου Α’ μέχρι και του Αστυνομικού 
Υποδιευθυντή, κατά το τελευταίο έτος πριν την προαγωγή 
τους στον επόμενο βαθμό, μετεκπαιδεύονται υποχρεω¬ 
τικά επί ένα μήνα πάνω στα καθήκοντα και τις υποχρεώ¬ 
σεις του βαθμού, τον οποίο πρόκειται να προαχθούν. Τα 
ειδικότερα αντικείμενα της μετεκπαίδευσης και οι ανα¬ 
γκαίες λεπτομέρειες καθορίζονται με διαταγή του Αρχη¬ 
γού της Ελληνικής Αστυνομίας». 

Άρθρο 8 

Το άρθρο 14 του Π.Δ. 585/1985 (Α’ 205) αντικαθίστα¬ 
ται ως εξής: 

"Άρθρο 14 

1. Στην Αστυνομική Ακαδημία λειτουργεί το Μουσείο 
της Ελληνικής Αστυνομίας, στο οποίο φυλάσσονται στοι¬ 
χεία ιστορικού και εγκληματολογικού ενδιαφέροντος, για 
πληρέστερη επαγγελματική κατάρτιση των εκπαιδευομέ- 
νων και μετεκπαιδευομένων στις αστυνομικές Σχολές 
πάνω στις μεθόδους και τα μέσα διάπραξης των εγκλημά¬ 
των. 

2. Τα θέματα λειτουργίας του Μουσείου και η μέριμνα 
για τον εμπλουτισμό και τη συντήρηση του μουσειακού 
υλικού ρυθμίζονται με διαταγή του διευθυντή της Αστυνο¬ 
μικής Ακαδημίας». 

Άρθρο 9 

1. Στη θέση της παρ. 1 του άρθρου 79 του Π.Δ. 585/ 
1985, η οποία καταργήθηκε με το άρθρο 40 του Π.Δ. 80/ 
1993, τίθεται^ ταυτάριθμος παράγραφος, ως εξής: 

«2. Η Σχολή Αστυφυλάκων εξομοιούται με Αστυνομική 
Διεύθυνση και τα Παραρτήματα αυτής με Αστυνομικά 
Τμήματα». 

2. Στο άρθρο 1 του Π.Δ. 362/1986 (Α’ 145) προστίθεται 
παρ. 4, ως εξής: 

«4. Η Σχολή Αρχιφυλάκων εξομοιούται με Αστυνομική 
Διεύθυνση και τα Παραρτήματα αυτής με Αστυνομικά 
Τμήματα». 

Άρθρο 10 

1. Η παρ. 1 του άρθρου 88 του Π.Δ. 585/1985, όπως 
αντικαταστάθηκε από το άρθρο 22 του Π.Δ. 80/1993, 
αντικαθίσταται ως εξής: 

«1. Η φοίτηση των δοκίμων Αστυφυλάκων διαρκεί ένα 

εκπαιδευτικό έτος και η έναρξη αυτής γίνεται εντός του 
πρώτου δεκαπενθημέρου του μηνός Σεπτεμβρίου». 

2. Στο ίδιο ως άνω άρθρο προστίθεται παρ. 3 ως εξής: 

«3. Το τελευταίο δίμηνο της εκπαιδευτικής περιόδου οι 
δόκιμοι χωρίζονται με διαταγή του Αρχηγού της Ελληνικής 
Αστυνομίας, μετά από πρόταση του διοικητή της Σχολής, 
σε τμήματα, ανάλογα με τις Υπηρεσίες στις οποίες προο¬ 
ρίζονται να τοποθετηθούν, και οι ανήκοντες σε έκαστο 
Τμήμα εκπαιδεύονται στα αντικείμενα αρμοδιότητας της 
Υπηρεσίας που πρόκειται να τοποθετηθούν. Η εκπαί¬ 
δευση αυτή είναι θεωρητική και πρακτική και περιλαμβά¬ 
νει επισκέψεις στις ανωτέρω Υπηρεσίες και συμμετοχή 
στις δραστηριότητές τους». 

Άρθρο 11 

1. Η παρ. 1 του άρθρου 103 του Π.Δ 585/1985, όπως 
τροποποιήθηκε με το άρθρο 26 παρ. 1 του Π.Δ. 80/1993, 
αντικαθίσταται ως εξής: 

«1. Η ελεύθερη έξοδος εκ της Σχολής των δοκίμων 
Αστυφυλάκων καθορίζεται με διαταγή του διευθυντή της 
Αστυνομικής Ακαδημίας». 

2. Το εδάφιο β’ της παρ. 2 του άρθρου 122 του ίδιου ως 
άνω Προεδρικού Διατάγματος αντικαθίσταται ως εξής: 

«β. Τα γραπτά των εισιτηρίων εξετάσεων καταστρέφο- 
νται μετά την πάροδο έτους από την κήρωση των πινάκων 
επιτυχόντων - αποτυχόντων». 

Άρθρο 12 

Οι διατάξεις των άρθρων 43 - 51 του Π.Δ. 585/1985/6 
του Π.Δ. 496/1987 και 9 παρ. 2 εδάφ. β’, 11 παρ. 3 και 12 
του Π.Δ. 80/1993 καταργούνται: 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης ανατίθεται η δημο¬ 
σίευση και εκτέλεση του παρόντος διατάγματος. 

Μύκονος, 19 Ιουλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜ. ΤΑΞΗΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 287 (3) 

Ίδρυση Υποδιευθύνσεων Διοικητικών Εξετάσεων και θέ¬ 
ματα συγκρότησης Ανακριτικών Συμβουλίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. α’, β’ και θ’ του Ν. 
1481/1984 «Οργανισμός Υπουργείου Δημόσιας Τάξης» 
(Α’-152), όπως αντικαταστάθηκε με το άρθρο 1 παρ. 1 του 
Ν. 1590/1986 (Α’-49), καθώς και των άρθρων 52 παρ. 3 
και 53 παρ. 1 του ίδιου νόμου. 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α’-137), το οποίο 
προστέθηκε με το άρθρο 27 του Ν. 2081 /1992 (Α’-154). 

3. Τις διατάξεις του Π.Δ. 137/1986 «Συγκρότηση της 
Γενικής Γραμματείας Δημόσιας Τάξης σε Υπουργείο Δη¬ 
μόσιας Τάξης» (Α -51). 

4. Τις διατάξεις του Π.Δ. 82/1993 «Περιορισμός συναρ- 
μοδιότητας κατά την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουργείων 


Προεδρίας της Κυβέρνησης και Δημόσιας Τάξης» (Α -36). 

5. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του κρατικού 
προϋπολογισμού ύψους 3.500.000 δραχμών για το τρέ- 
χον οικονομικό έτος και 2.800.000 δραχμών περίπου για 
καθένα από τα επόμενα οικονομικά έτη. 

Η δαπάνη έτους 1993 θα καλυφθεί από τις αντίστοιχες 
πιστώσεις του Ε.Φ. 43-210 του προϋπολογισμού εξόδων 
Ελληνικής Αστυνομίας έτους 1993 και η δαπάνη για κα¬ 
θένα από τα επόμενα έτη θα προβλεφθε’ι και θα καλυφθεί 
από τις αντίστοιχες πιστώσεις των κατ’ έτος προϋπολογι¬ 
σμών εξόδων Ελληνικής Αστυνομίας. 

6. Την υπ’ αριθ. 463/1993 γνωμοδότηση του Συμβου¬ 
λίου της Επικράτειας, ύστερα από πρόταση του Υπουργού 
Δημόσιας Τάξης, αποφασίζουμε: 

Άρθρο 1 

Υποδιευθύνσεις Διοικητικών Εξετάσεων. 

1. Στο Επιτελείο εκάστης των Γενικών Αστυνομικών 
Διευθύνσεων Αττικής και Θεσσαλονίκης συνιστάται και 
λειτουργεί Υποδιεύθυνση Διοικητικών Εξετάσεων, η 
οποία διενεργεί, κατά λόγο αρμοδιότητας, τις ένορκες 
Διοικητικές Εξετάσεις (Ε.Δ.Ε.), που προβλέπονται από 
την παράγραφο 1 του άρθρου 25 του Π.Δ. 96/1986 
(Α’-34) και αφορούν το αστυνομικό προσωπικό από του 
βαθμού του Αστυφύλακα μέχρι και του Αστυνομικού Υπο¬ 
διευθυντή. 

2. Η Υποδιεύθυνση Διοικητικών Εξετάσεων επιλαμβά¬ 
νεται της διενέργειας Ε.Δ.Ε., ύστερα από διαταγή του Γε¬ 
νικού Αστυνομικού Διευθυντή, που εκδίδεται κατόπιν δια¬ 
ταγής προϊσταμένου του ή αιτήματος της Διεύθυνσης, η 
οποία διέταξε την Ε.Δ.Ε. ή αυτεπαγγέλτως, σύμφωνα με 
τα ισχύοντα. Επί των πορισμάτων των Ε.Δ.Ε., γνωματεύει 
ο Γ ενικός Αστυνομικός Διευθυντής και εφόσον αυτή διε- 
νεργήθηκε ύστερα από αίτημα Διεύθυνσης προηγείται επ’ 
αυτών η γνωμάτευση του Διευθυντή της Διεύθυνσης αυ¬ 
τής, στην οποία διαβιβάζεται η Ε.Δ.Ε. για το σκοπό αυτό. 

3. Της Υποδιεύθυνσης Διοικητικών Εξετάσεων προϊ- 
σταται αξιωματικός γενικών καθηκόντων με βαθμό Αστυ¬ 
νομικού Διευθυντή, ο οποίος, πλέον των προβλεπομένων 
από τις οργανικές διατάξεις, έχει και τα ακόλουθα καθή¬ 
κοντα: 

α. Εποπτεύει, συντονίζει, κατευθύνει και ελέγχει το 
έργο του προσωπικού της Υποδιεύθυνσης, ώστε να επι¬ 
τυγχάνεται η ταχεία και κανονική διεξαγωγή των Ε.Δ.Ε. 

β. Ενεργεί και ο ίδιος Ε.Δ.Ε., στις περιπτώσεις που κρί¬ 
νει αναγκαίο ή κατόπιν διαταγής του Γ ενικού Αστυνομικού 
Διευθυντή. 

Άρθρο 2 

Συγκρότηση ανακριτικών συμβουλίων. 

Σε κάθε μία από τις πόλεις Αθηνών και Θεσσαλονίκης, 
δύνανται να συγκροτούνται δύο ή και περισσότερα ανακρι- 
τικά συμβούλια, πρωτοβάθμια και δευτεροβάθμια, της αυ¬ 
τής καθ’ ύλην αρμοδιότητας, με απόφαση του Υπουργού 
Δημοσίας Τάξεως ή του Αρχηγού της Ελληνικής Αστυνο¬ 
μίας, κατά περίπτωση. Με την ίδια απόφαση καθορίζεται 
και η τοπική αρμοδιότητα εκάότοιυ Συμβουλίου». 

Άρθρο 3 

Ρύθμιση λεπτομερειών 

Λεπτομέρειες, που προκύπτουν κατά την εφαρμογή 
του παρόντος διατάγματος, ρυθμίζονται με διαταγή του 
Αρχηγού της Ελληνικής Αστυνομίας. 

Άρθρο 4 
Έναρξη ισχύος 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Μύκονος, 19 Ιουλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
-♦- 

ΠΡΑΞΕΙΣ ΥΠ ΟΥΡΓΙΚΟΥ ΣΥ ΜΒΟΥΛΙΟΥ 

(4) 

Πράξη 107 της 21 Ιουλίου 1993 
Συμμετοχή της Ελλάδος στο μετοχικό κεφάλαιο του Ορ¬ 
γανισμού Πολυμερούς Ασφάλισης Επενδύσεων (Μυΐ_- 

ΤΙΙΆΤΕΠΑί. ΙΝΝ/Ε3ΤΜΕΝΤ ΟϋΑΠΑΝΤΕΕ ΑΟΕΝΟΥ - 

ΜΙΟΑ). 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του άρθρου 2 παρ. β του Ν. 1558/85 
«Κυβέρνηση και Κυβερνητικά Όργανα». 

β. Τις διατάξεις του άρθρου τρίτου, προσάρτημα β', του 
κυρωτικού νόμου 1831/6.2.1989 «Κύρωση της Σύμβασης 
ίδρυσης του Οργανισμού Πολυμερούς Ασφάλισης Επεν¬ 
δύσεων (ΜΙΟΑ) και των συνημμένων δύο (2) Παραρτημά¬ 
των και δύο (2) Προσαρτημάτων». 

γ. Τις διατάξεις του Ν. 2151/18.6.1993 «Κύρωση της 
αποφάσεως υπ’ αριθ. 40 του συμβουλίου Διοικητών του 
Οργανισμού Πολυμερούς Ασφάλισης Επενδύσεων 
(ΜΙΟΑ), περί μετατάξεως της Ελλάδος από Χώρα μέλος 
της Κατηγορίας II, ως χώρα μέλος της Κατηγορίας I, της 
Σύμβασης Ίδρυσης του Οργανισμού Πολυμερούς Ασφάλι¬ 
σης Επενδύσεων». 

δ. Την αριθ. 53924/Δ001835/25.6.1993 εισήγηση των 
Υφυπουργών Εθνικής Οικονομίας Κων. Δούση και Οικο¬ 
νομικών Πέτρου Δούκα, αποφασίζει: 

1, Τη Συμμετοχή της Ελλάδος στο μετοχικό κεφάλαιο 
του Οργανισμού Πολυμερούς Ασφάλισης Επενδύσεων 
(ΜΙΟΑ), με το ποσό των 3.029.600 δολλαρίων ΗΠΑ. 

Η Ελλάδα θα εγγράφει στο μετοχικό κεφάλαιο του Ορ¬ 
γανισμού για 280 μετοχές. Η αξία κάθε μετοχής ισούται με 
10.000 Ειδικά Τραβηκτικά Δικαιώματα (ΕΤΔ). Οι πληρω¬ 
μές θα γίνουν με βάση τη σχέση δολλάρια ΗΠΑ 1,082 = 
1 ΕΤΔ. Δηλαδή: 280 μετοχές χ 10.000 = 2.800.000 ΕΤΔ χ 
1,082 = $ 3.029.600 (άρθρα 5, 6, 7 και 8 της Σύμβασης 
Ίδρυσης του Οργανισμού). 

2. Ορίζει ότι το ποσό των $ 3.029.600 θα καταβληθεί 
ως εξής: 

α) 10% δηλαδή $ 302.960 τοις μετρητοίς σε ελευθέρως 
χρησιμοποιήσιμα νομίσματα (ϋΜ, Ρ.Ρ., ΥΕΝ, £, $). 

υ 


Η Ελλάδα, ως αναπτυγμένη χώρα (Κατηγορία I) θα κατα¬ 
βάλει το ποσό των $ 302.960 τοις μετρητοίς ολόκληορ σε 
ελευθέρως χρησιμοποιήσιμα νομίσματα στους κάτωθι λο¬ 
γαριασμούς του ΜΙΟΑ: 

ΟβυΙδοΙι Μ3 γΚ: 
ϋθυίδοίΊθ ΒυπάθδόαηΚ 
ΡΓβπΚίυιΙ 

ΑοοουηΙ: ΜυΚΐΐ3ί©Γ3ΐ ΙηνβδΙηηβηί ΟυβΓβηΐβ© Αςβηογ 
(ΜΙΟΑ) 

ΡΓβηοίι ΡΓβηο: 

Βεηρυβ όθ ΡΓβηοβ 
Ρβιϊδ 

ΑοοουηΙ: ΜυΙΙίΐ3ΐ©Γ3ΐ ΙηνβδϊΓηβηΙ ΟυβΓβηΙββ Αςβηογ 
(ΜΙΟΑ) 

ϋβρβηθδβ Υβη: 

Β3ΠΚ οί ϋαρβη 
ΤοΚγο 

ΑοοουηΙ: ΜυΙίίΙδίβΓδΙ Ιηνβδΐιτιβηΐ ΟυβΓβηί©© Αςβηογ 

(ΜΙΟΑ) 

Ρουπά δίβιΐίηρ: 

ΒβηΚ οί ΕηρΙβηά 
ΐ-οπάοπ 

ΑοοουηΙ: ΜυΙΙϋ3ΐ©Γ3ΐ ΙηνβδΙπιβηΙ ΟυβΓβηΐββ Αςβηογ 

(ΜΙΟΑ) 

ϋ.5. ϋοΙβΓδ: 

ΡβάβΓβΙ ΒβδβΓν© ΒβηΚ 
Νβνν ΥογΚ, Ν.Υ. 

ΑοοουηΙ: ΜυΙΙίΙβίβΓβΙ ΙηνβδΙητιβηί 0υ3Γ3ηΐ©β Αρβηογ 

(ΜΙΟΑ) 

β) 10% με τη μορφή μη διαπραγματεύσιμων και μη εντό¬ 
κων γραμματίων ή παρεμφερών υποσχετικών τίτλων, οι 
οποίοι θα παραμένουν κατατεθειμένοι στην Τράπεζα της 
Ελλάδος και θα ρευστοποιούνται σύμφωνα με απόφαση 
του Συμβουλίου Διευθυντών προκειμένου ο Οργανισμός 
να ανταποκρίνεται στις υποχρεώσεις του, και ύστερα από 
εντολές του Υπουργού Οικονομικών προς την Τράπεζα 
της Ελλάδος. 

Οι παραπάνω Τίτλοι θα εκδίδονται σε ένα από τα παρα¬ 
πάνω ελευθέρως χρησιμοποιήσιμα νομίσματα. 

γ) Το υπόλοιπο ποσοστό υπόκειται σε κλήση από τον 
Οργανισμό όταν είναι αναγκαίο για την εκπλήρωση των 
υποχρεώσεών του (άρθρα 7 και 8 της Σύμβασης). 

3. Εγκρίνει τη χορήγηση ατόκων δανείων της Τραπέζης 
της Ελλάδος προς το Ελληνικό Δημόσιο με τα παραπάνω 
ποσά (παρ. 2 περίπτ. α και β) σε συνάλλαγμα καθώς επί¬ 
σης και το ποσό που αναφέρεται στην παρ. 2 περίπτ. γ 
οποτεδήποτε το ζητήσει ο ΜΙΟΑ. 

Τα παραπάνω άτοκα δάνεια συνάπτονται με συμβάσεις 
μεταξύ του Ελληνικού Δημοσίου το οποίο εκπροσωπείται 
από τον Υπουργό των Οικονομικών και της Τραπέζης της 
Ελλάδος. Τα παραπάνω ποσά θα καταβληθούν βάσει 
εντολών του Υπουργού των Οικονομικών. 

Τα ποσά των δανείων θα επιστραφούν από το Ελληνικό 
Δημόσιο στην Τράπεζα της Ελλάδος μετά τη διάλυση του 
Οργανισμού ή μετά την παύση της συμμετοχής της Ελλά¬ 
δος στον Οργανισμό αυτό. 

Η ισχύς αυτής της Πράξης αρχίζει από τη δημοσίευσή 
της στην Εφημερίδα της Κυβερνήσεως. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Πρόεδρος Ο Αντιπρόεδρος 

Τα Μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 

-♦- 

Α ΝΑΚΟΙΝΩΣΕΙ Σ 

Αριθ. Φ. 0546/26/ΑΣ 363/Μ3956 (5) 

Ανακοίνωση για τη θέση σε ισχύ της Διεθνούς Συμβάσεως 
για την καταστολή των παράνομων πράξεων κατά της 
ασφαλείας της ναυσιπλοΐας και του Πρωτοκόλλου για 
την καταστολή παράνομων πράξεων κατά της ασφα¬ 
λείας των σταθερών εγκαταστάσεων στην υφαλοκρη¬ 
πίδα. Ρώμη 10 Μαρτίου 1988. 

Ο ΥΠΟΥΡΓΟΣ ΕΞΩΤΕΡΙΚΩΝ 
Το Υπουργείο Εξωτερικών ανακοινώνει άτι στις 11 Ιου¬ 
νίου 1993 έλαβε χώρα η κατάθεση στον Γενικό Γραμμα¬ 
τέα του ΙΜΟ, του εγγράφου επικυρώσεως από τη Χώρα 
μας της Διεθνούς Σύμβασης για την καταστολή των παρά¬ 
νομων πράξεων κατά της ασφάλειας της ναυσιπλοΐας και 
του Πρωτοκόλλου για την καταστολή παράνομων πράξεων 
κατά της ασφάλειας των σταθερών εγκαταστάσεων στην 
υφαλοκρηπίδα, τα οποία υπογράφηκαν στη Ρώμη στις 10 
Μαρτίου 1988. 

Τα ως άνω Συμβατικά κείμενα, τα οποία κυρώθηκαν με 
τον υπ’ αριθ. 2108/1992 Νόμο που δημοσιεύθηκε στο υπ’ 
αριθ. 204 Φύλλο της Εφημερίδος της Κυβερνήσεως τεύ¬ 
χος Α' της 29ης Δεκεμβρίου 1992, θα τεθούν σε ισχύ ως 
προς τη Χώρα μας, σύμφωνα με τη διάταξη του άρθρου 18 
παρ. 2 της Σύμβασης, την 9η Σεπτεμβρίου 1993. 

Αθήνα, 16 Ιουλίου 1993 

Με εντολή Υπουργού 
Ο Προϊστάμενος της Ειδ. Νομ. Υπηρεσίας 

Κ. Π. ΟΙΚΟΝΟΜΙΔΗΣ 


Αριθ. Φ.0546/27/ΑΣ362/Μ4101 (6) 

Ανακοίνωση για τη θέση σε ισχύ του πέμπτου συμπληρω¬ 
ματικού Πρωτοκόλλου της Γενικής Συμφωνίας περί 
προνομίων και ασυλιών του Συμβουλίου της Ευρώπης. 
Στρασβούργο, 18.6.1990. 

Ο ΥΠΟΥΡΓΟΣ ΕΞΩΤΕΡΙΚΩΝ 

Το Υπουργείο Εξωτερικών ανακοινώνει ότι στις 15 Ιου¬ 
νίου 1993 έλαβε χώρα η κατάθεση στον Γ ενικό Γ ραμμα- 
τέα του Συμβουλίου της Ευρώπης, του εγγράφου επικυ¬ 
ρώσεως απά τη Χώρα μας του πέμπτου συμπληρωματικού 
Πρωτοκόλλου της Γενικής Συμφωνίας περί προνομίων και 
Ασυλιών του Συμβουλίου της Ευρώπης, το οποίο υπογρά- 
φηκε στο Στρασβούργο την 18η Ιουνίου 1990. 

Το ως άνω Συμπληρωματικό Πρωτόκολλο, το οποίο κυ¬ 
ρώθηκε με τον υπ’ αριθ. 2124/1993 Νόμο που δημοσιεύ¬ 
θηκε στο υπ’ αριθ. 44 Φύλλο της Εφημερίδος της Κυβερ¬ 
νήσεως τεύχος Α’ της 31 ης Μαρτίου 1993, θα τεθεί σε 
ισχύ ως προς τη Χώρα μας, σύμφωνα με τη διάταξη του άρ¬ 
θρου 3 παρ. 2 αυτού, την 1η Οκτωβρίου 1993. 

Αθήνα, 16 Ιουλίου 1993 

Με εντολή Υπουργού 
Ο Προϊστάμενος της Ειδ. Νομ. Υπηρεσίας 
Ειδικός Σύμβουλος Α' 

Κ. Π. ΟΙΚΟΝΟΜΙΔΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στο ΦΕΚ 113/7.7.93 (τ.Α') στο οποίο δημοσιεύτηκε το 
Π. Δ/γμα 263/23.6.93, για την τροποποίηση της συστατι¬ 
κής πράξης της ΔΕΥΑ Λεβαδέων, γίνεται η εξής διόρ¬ 
θωση: 

Στην εβδόμη παράγραφο του σκεπτικού στην τελευταία 
σειρά η λέξη «... Ναούσης...», αντικαθίσταται με τη σωστή 
«... Λεβαδέων ...». 

(Από το Υπ. Εσωτερικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


